open-index/open-wikipedia-markdown huggingface dataset:
Peter Høeg

**Peter Høeg** (sündinud 17. mail 1957 Kopenhaagenis) on taani kirjanik.

Ta lõpetas 1984. aastal Kopenhaageni ülikooli kirjanduse erialal. 

Enne kirjandusele pühendumist töötas ta meremehe, balletitantsija ja näitlejana. 

Tema 1988. aastal ilmunud esikteos "Ettekujutus 20. sajandist" pälvis kriitikutelt väga positiivse vastuvõtu.

Rahvusvahelise tuntuse saavutas ta romaaniga "Preili Smilla lumetaju", mis on saanud mitu kirjandusauhinda ja millel põhineb Bille Augusti lavastatud samanimeline mängufilm.

## Isiklikku
Ta elab koos abikaasa ja kahe tütrega Kopenhaagenis.

## Teoseid
* "Forestilling om det tyvende århundrede" (1988)
* "Fortællinger om natten" (1990)
* "Preili Smilla lumetaju" ("Frøken Smillas fornemmelse for sne",1992); eesti keeles Varrak 1997 ja sarjas "Eesti Päevalehe romaaniklassika", nr. 63. Eesti Päevaleht, 2008. Tõlkinud Arvo Alas. 1993. aastal võitis teos Põhjamaade kriminaalkirjanduse auhinna Klaasist Võti ja Taani kriminaalkirjanduse auhinna – Palle Rosenkrantzi auhinna
* "Piiri peal"  ("De måske egnede", 1993); eesti keeles sarjas "Nüüdisromaan". Eesti Raamat, 2004. Tõlkinud Tiina Toomet
* "Kvinden og aben" (1996)
* "Vaikne tüdruk"  ("Den stille pige", 2006); eesti keeles sarjas "Nüüdisromaan". Eesti Raamat, 2008. Tõlkinud Tiina Toomet.
* "Elevanditalitajate lapsed" ("Elefantpassernes børn", 2010); eesti keeles Eesti Raamat, 2012. Tõlkinud Ene Mäe.
* "Susani efekt" ("Effekten af Susan", 2014); eesti keeles sarjas "Nüüdisromaan". Eesti Raamat, 2016. Tõlkinud Eva Velsker.

## Välislingid

* Peter Høeg Criticism (Vol. 156). Enotes.
* Natalia Kazmierska. Peter Høeg: Jag har skrivit en ny bok. Det är en stor bok. Kultur; Konst Litteratur Kulturartiklar. Expressen, 24. august 2005
Sergei Hohlov-Simson

**Sergei Hohlov-Simson** (kuni aastani 1995 Hohlov; sündinud 22. aprillil 1972 Pärnus) on endine Eesti jalgpallikoondise mängija, kes aastail 1992–2004 pidas koondises 58 mängu ja lõi kaks väravat.

2008–2022 oli ta FCI Levadia tegevjuht.

## Vaata ka
* Eesti jalgpallikoondislaste loend
* Eesti jalgpallikoondise mängude loend

## Viited

## Välislingid
*
Meelis Rooba

**Meelis Rooba** (sündinud 20. aprillil 1977 Roosna-Alliku vallas Kaaruka külas) on endine Eesti jalgpallikoondise mängija, kes aastail 1996–2004 pidas koondises 50 mängu ja lõi neli väravat. 2010–2016 oli ta Paide Linnameeskonna peatreener.

## Isiklikku
Tema vend Urmas Rooba on samuti endine Eesti jalgpallikoondise mängija.

## Vaata ka
* Eesti jalgpallikoondislaste loend
* Eesti jalgpallikoondise mängude loend

## Viited

## Välislingid
*
Arnold Pihlak

**Arnold Pihlak** (17. juuli 1902 Tallinn – 1. november 1985Bradford) oli Eesti jalgpallikoondise mängija, kes aastail 1920–1931 pidas koondises 44 mängu ja lõi 16 väravat. Pihlak osales 1924. aasta suveolümpiamängude jalgpalliturniiri eelringikohtumises USA vastu (0:1) ja ta on Eesti koondise läbi aegade üks resultatiivsemaid mängijaid.

## Vaata ka
* Eesti jalgpallikoondislaste loend
* Eesti jalgpallikoondise mängude loend

## Kirjandus
Arnold Pihlak, "Viini profi päevaraamat", ISBN 9789985997932

## Viited

## Välislingid
*
Kert Haavistu

**Kert Haavistu** (sündinud 18. jaanuaril 1980 Tallinnas) on endine Eesti jalgpallikoondise mängija, kes aastail 1999–2004 pidas koondises 44 mängu, kuid ei löönud ühtegi väravat.

Praegu on Kert Haavistu nii Eesti saalijalgpalli koondise kui ka Eesti rannajalgpalli koondise peatreener ja endine mängija.

## Isiklikku
Tema vend Mikk Haavistu mängib jalgpalli Nõmme Kalju ridades.

## Vaata ka
* Eesti jalgpallikoondislaste loend

## Viited

## Välislingid
*
Mikrotonaalsus

**Mikrotonaalsus** ehk **mikrointervallika** ehk **ksenharmoonia** (inglise keeles *xenharmonic*) ehk **ekmeelia** (saksa keeles *ekmelisch*) on muusikas helisüsteemi omadus sisaldada mikrointervalle.

Mikrotonaalsuse mõistet kasutatakse ka üldmõistena kõigi selliste helisüsteemide kohta, mis sisaldavad võrdtempereeritud häälestuses pooltoonist (100 tsenti) erinevaid ning neile taandumatuid intervalle.

Mikrotonaalsed helisüsteemid on näiteks 
*kesktoonhäälestusega diatooniline helirida; 
*traditsiooniline India 22 śrutiga karnaatiline süsteem; 
*Indoneesia gamelanmuusika helisüsteemid; 
*Tai, Birma ja Aafrika muusika, mille ühe oktavi piires kasutatakse kuni seitset heli;
*bluusis ja/või rokkmuusikas, kus kasutatakse väljendusrikkuse suurendamiseks bluusinoote .

## Mõiste ja termin
Juba enne 1900. aastat tegi helilooja Julián Carrillo Trujillo katseid viiulikeelega, kasutades žiletitera, et saavutada täpseid, pooltoonist väiksemad intervalle, mida ta nimetas "mikrotoonideks". Umbes kümne aastat hiljem hakkas muusikateoreetik Maud MacCarthy Mann kasutama sõna "mikrotoon", et kirjeldada india šrutisid, st intervalle, mis olid pooltoonist väiksemad, kuid samas erinesid ka veerandtoonist. 

1910.–1920. aastatel arutleti selle üle, kas sõna "mikrotoon" on sobiv või oleks selgemad konkureerivaid sõnad nagu "heterotoon" või "fraktsioonitoon". 

1930. aastateks, kui õitses huvi Ameerika bluusimuusika vastu ning heliloojad nagu Ivor Darreg hakkasid kasutama uusi häälestusmeetodeid, pakuti välja ka rohkesti uusi termineid, näiteks "ksenharmooniline" (*xenharmonic*), mis Darregi meelest kirjeldab igasugust 12vjo-st erinevalt kõlavat muusikat.

1970. aastatel hakkasid Salzburgi Mozarteumi professorid Franz Richter Herf ja Rolf Maedel uurima mikrointervalle ja tegelema süstematiseerimisega. Nad valisid Vana-Kreeka muusikateooriast sõna "ekmeelia" (vanakreeka keeles ἐκ [ek], 'millestki väljaspool' ´+ μέλος [melos], 'laul' = "väljaspool helirida"), mida kasutati helide kirjeldamiseks, mis tavapärases helisüsteemis puuduvad. Herf ja Maedel hakkasid nimetama võrdtempereeritud 12-helisüsteemi pooltoonide vahele jäävaid helisid ekmeelilisteks ja selliste helide abil loodud muusikat ekmeeliliseks muusikaks. Herf ja Maedel kasutasid oma töös intervallide võrdlemiseks võrdtempereeritud 72-helisüsteemi.

Üldiselt määratlevad sõnaraamatud mikrotonaalsust kui muusika omadust sisaldada võrdtempereeritud 12-helisüsteemi pooltoonist väiksemaid intervalle. Siiski on tänapäeval "mikrotonaalne" igasugune muusika, mis ei põhine 12vjo-l, isegi kui see on häälestussüsteemis, milles kasutatakse 12vjo-st suuremaid intervalle.

## Välislingid
*Microtonal Encyclopedia
*Xenharmonic Wiki
*Ekmelische Musik – Eine Einführung. Internationale Gesellschaft für Ekmelische Musik
Mikrointervall

**Mikrointervall** on muusikas võrdtempereeritud 12-helisüsteemis pooltoonist väiksem intervall. 

Ivan Wyschnegradsky kasutas sõna 'mikrointervall', mida ta nimetas ultrakromaatiliseks, võrdtempereeritud 12-helisüsteemi pooltoonist väiksema ning 'makrointervall', mis oli vastavalt infrakromaatiline, 12-helisüsteemis pooltoonist suurema intervalli tähistamiseks. 

Ivor Darreg kasutas selliste heliridade puhul, mille helid ei ühti võrdtempereeritud 12-helisüsteemis pooltoonidega, mõistet ksenharmoonia (kreeka keelest ξένος – võõras, ξενία – külalislahke).

## Vaata ka
*Intervall (muusika)
*Mikrotonaalsus
*Mikrointervallika

## Viited
Freddy Grenzmann

**Freddy Grenzmann** (sündinud 1. mail 1972) on eesti punkmuusik ja luuletaja, kes laulab ansamblites Anonyymne AK ja Psychoterror. Aastal 2018 tehti temast dokumentaalfilm "Enam kui elu".

## Välislingid
*Valner Valme "Tükike vabadust Kopenhaageni kommuunis", Postimees, Arter, 29. aprill 2000
Jüri Jevdokimov

**Jüri Jevdokimov** (sündinud 3. juunil 1988) on Eesti jalgpallur, kes mängib Eesti meistriliiga klubis Paide Linnameeskond.

Enne seda on ta muu hulgas mänginud klubides Viljandi JK Tulevik, Nõmme Kalju,  ja Infonet.

## Klubikarjäär
### Statistika

*Statistika uuendatud seisuga 20. september 2014*

## Saavutused
### Individuaalsed
*  Meistriliiga
** Viljandi JK Tuleviku parim väravakütt 2008, 2009
** Nõmme Kalju FC parim väravakütt 2010

## Viited
Vene-Ameerika Kompanii

**Vene-Ameerika Kompanii** oli Venemaa Keisririigis kaubanduse edendamiseks 8. juulil 1799 asutatud kompanii, mis tegutses kuni Alaska müümiseni 1867.

## Ülemad
Kompanii ülemad olid ka Vene-Ameerika kubernerid.

## Vene-Ameerika kompanii loomise eellugu
18. sajandi keskpaigas alustas Venemaa maadeavastusreiside suunamist seni veel suhtelistelt tundmatusse Kaug-Itta. Esimene keiser Peeter I poolt saadetud maadeavastaja oli Vitus Bering, kellel keiser käskis uurida Kaug-Ida alasid ning leida tee Indiasse. 1728. aastal tegi Bering esimese avastusreisi, mille käigus läbis väina, mis nüüd kannab Beringi väina nime, ja jõudis Vaiksest ookeanist Põhja Jäämerre. Aastal 1741 tegi Vitus Bering veel ühe avastusretke Alaska rannikule, tagasiteel ta aga suri Komandorisaartel. Beringi nime kannavad tänapäeval selles piirkonnas mitu geograafilist objekti: Beringi väin, Beringi meri, Beringi saar ja Beringi liustik.

Pärast meretee avastamist Põhja-Ameerika mandri looderannikule ning Aleuutide saarestiku loodusrikkuste kohta teabe levitamist, laiendasid sinna – selle ajani mitte kellegi maale – oma karusnahakaubandust Siberi ettevõtlikud kaupmehed.

1778. aastal avastas meretee Põhja-Ameerika mandri looderannikule ka inglise päritolu kapten James Cook, kelle järel suundusid nendele aladele karusnaha ja loodusvarade järele ingliskeelsed kaupmehed, kelle vastu võitlemiseks ning tugeva majandusühistu loomiseks moodustas Grigori Ivanovitš Šelehhov seni tegutsenud umbes 70 üksikust kaubandusettevõttest ühe ühise juhtimisega **Venemaa-Ameerika kompanii** (*Российско-американская компания*). Kompanii arengustrateegiaks pakkus Šelehhov laienemise seni veel mitte kellelegi kuuluvatel Põhja-Ameerika mandri looderanniku aladel – alates Beringi väinast kuni Hispaania Californiani – ning kaubandussuhete loomise Manila, Kantoni, Bostoni ja New Yorgiga. Sellele oleks järgnenud kogu kompanii Venemaa keisririigi kaitse alla võtmine ning edasine laienemine Hawaii saartele ning Venemaa laevastiku tugibaasi loomine sinna Venemaa huvide kaitsmiseks Vaiksel ookeanil. 

1799. aastal asutatud kompanii osanikud asusid Peterburis, kohapeal Alaskal asutatud Uus-Arhangelski linnas aga juhtis kompanii tegevust kompanii ülem, kes oli ühtlasi ka Vene-Ameerika kuberner.

## Viited

## Välislingid
* Vene-Ameerika Kompanii pangatähed
* Андрей Гринёв: Немцы в истории Русской Америки
Kaido Koppel

**Kaido Koppel** (sündinud 9. mail 1988 Elvas) on endine eesti jalgpallur, kes viimati mängis FC Elvas. 2016. aastast on Koppel Tartu JK Tammeka peatreener.

## Klubikarjäär

* 2004–2006 FC Elva
* 2007–2009 Viljandi Tulevik
* 2010–2011 Paide Linnameeskond
* 2012 Nõmme Kalju
* 2013 Tartu JK Tammeka
* 2014 Tartu JK Welco

## Treenerikarjäär

* 2014–2016 FC Elva
* 2016–2021 Tartu JK Tammeka
* 2024– FC Elva
Aiko Orgla

**Aiko Orgla** (sündinud 24. mail 1987) on eesti jalgpallur, kes mängib Eesti esiliiga klubis Viljandi JK Tulevik.

Ta on FC Flora ja Eesti U21 koondise väravavahtide treener.

## Klubikarjäär

## Saavutused
### Meeskondlikud
*  Meistriliiga
** Eesti meister 2011

## Viited

## Välislingid
*Aiko Orgla abiellus A. Le Coq Arenal, Soccernet.ee 20. juuli 2009
Tanel Võtti

**Tanel Võtti** (sündinud 16. mail 1988) on eesti jalgpallur, kes mängib Eesti Meistriliiga klubis Nõmme Kalju. Lisaks sellele kuulub ta ka Eesti U21-jalgpallikoondise koosseisu. 

## Klubikarjäär
### Nõmme Kalju
Jaanuaris 2010 sõlmis Võtti Nõmme Kaljuga lepingu 3+1 aastaks.

## Viited
Mikk Sillaste

**Mikk Sillaste** (sündinud 1. märtsil 1987 Raplas) on endine eesti jalgpallur.

## Isiklikku
Tema vend Ats Sillaste on samuti jalgpallur.

## Välislingid
*
Armand Naris

**Armand Naris** (sündinud 6. oktoobril 1988) on eesti jalgpallur, kes mängib Eesti meistriliiga klubis JK Viljandi Tulevik.
Valgusmõõk

**Valgusmõõk** on "Star Warsi" sarjas kasutatav ulmeline külmrelv. Valgusmõõga sees on kristall, mis teadmata energia abil tekitab laserikiire, mis lõikab läbi kõigest (peale teise laserikiire). Laserikiiri on väga erinevat värvi. Kiir on enamasti 1,22 meetrit (4 jalga) pikk, kuigi mõned valgusmõõgad on teistsuguse pikkusega. Jedid ja sithid kasutavad valgusmõõku.

Igas "Star Warsi" filmis on vähemalt üks valgusmõõgaduell. 2008. aastal toimunud uuringus selgus, et umbes 2000 filmisõpra pidas seda kõige populaarsemaks relvaks filmiajaloos.


Pilt:Green lightsaber transparent.png|Roheline valgusmõõk
Pilt:Red lightsaber.png|Punane valgusmõõk


## Viited

## Välislingid
Elizabeth Lane Beardsley

**Elizabeth Lane Beardsley** (1914–1990) oli Ameerika Ühendriikide filosoof. 

Ta õpetas Lincolni Ülikoolis ja hiljem Temple'i Ülikoolis, kus ta 1968. aastast oli eetika professor. 

## Publikatsioone
*The Semantical Aspect of Sentences. – *[[Journal of Philosophy]]* 40 (15), 1943, lk 393–403.
*Imperative sentences in relation to indicatives. – *[[Philosophical Review]]* 53 (2), 1944, lk 175–185.
*"Non-accidental" and counterfactual sentences. – *[[Journal of Philosophy]]* 46 (18), 1949, lk 573–591.
*Moral worth and moral credit. – *[[Philosophical Review]]* 66 (3), 1957, lk 304–328.
*Moral Experience and Ethical Analysis. – *[[Philosophical Review]]* 68 (4), 1959, lk 519–530.
* Determinism and moral perspectives. – *[[Philosophy and Phenomenological Research]] 21 (1), 1960, lk 1–20.
*Koos [[Monroe C. Beardsley]]ga. *Philosophical Thinking: An Introduction*, Harcourt 1965.
*A plea for deserts. – *American Philosophical Quarterly* 6, 1969.
*Moral disapproval and moral indignation. – *Philosophy and Phenomenological Research* 31 (2), 1970, lk 161–176.
*Koos [[Monroe C. Beardsley]]ga. *Invitation to Philosophical Thinking*, Barnes & Noble 1972. 
* Blaming. – *Philosophia'' 8 (4), 1979.  

## Isiklikku
Ta oli abielus filosoof  Monroe C. Beardsleyga. 

## Välislingid
*The existence of god. Katkend raamatust "Philosophical Thinking: An Introduction"
*Pantheism. Katkend raamatust "Philosophical Thinking: An Introduction"
*Immortality and the problem of evil. Katkend raamatust "Philosophical Thinking: An Introduction"
Obi-Wan Kenobi

**Obi-Wan Kenobi** on peategelane "Star Warsi" ulmemaailmas.

Jedi rüütlina on tema see, kes juhendab Anakin Skywalkerit, olles talle nii mentori kui ka isa eest. Samuti avastab ta mitu Kloonide sõja põhjust. Teda mängis originaaltriloogias Alec Guinness, eeltriloogias Ewan McGregor ning James Arnold Taylor luges mitmes muus "Tähtede sõja" osas sisse tema teksti.

Obi-Wan Kenobi oli Qui-Gon Jinni *[[Padawan]]*, kuni sith Darth Maul tappis Qui-Gon Jinni Obi-Wani silme all. Pärast Qui-Gon Jinni surma asus Obi-Wan Darth Mauliga võitlusse. Lõpuks alistas Obi-Wan Darth Mauli ja sai ''jedi'' meistriks. Obi-Wan sai ka *jedi* nõukogusse ja võitis palju võitlusi *sith*'idega. Üks tema kuulsamaid võite oli kindral Grievouse tapmine. Obi-Wani tappis lõpuks Darth Vader (Anakin Skywalker). Obi-Wani *padawan* oli Luke Skywalker ja ka Anakin Skywalker (Darth Vader). Obi-Wan tuleb vaimuna tagasi ja aitab Luke'il võita Darth Vaderit.

## Viited
Vanessa Paradis

**Vanessa Chantal Paradis** (sündinud 22. detsembril 1972 Val-de-Marne'is) on Prantsusmaa laulja ja näitleja.

Ta sündis Pariisi lähedal Saint-Maur-des-Fossés's André ja Corinne Paradis' tütrena. Ta kasvas üles Villiers-sur-Marne'is. Tal on 10 aastat noorem õde Alysson, kes on mänginud paljudes prantsuse õudusfilmides.

Lapsena oli ta vaimustuses Marilyn Monroest ning hakkas tema eeskujul õppima tantsu ja klaverit. Ta veetis palju aega oma onu Didier Painiga, kes on näitleja ja produtsent.

Tema esimene esinemine televisioonis oli saates "L'École des fans". Oma esimese singli "La Magie des surprises-parties" salvestas ta 1983 ja esines sellega 1985 Itaalias festivalil, kuid ei võitnud peaauhinda. 1987, kui ta oli 14-aastane, salvestas ta laulu "Joe le taxi", mis tegi ta maailmakuulsaks ja oli Prantsusmaal 11 nädalat suurim hitt. Prantsuskeelse laulu kohta on ebatavaline, et see anti välja ka Suurbritannias, kus tõusis koguni 3. kohale.

1990 pälvis ta prantsuskeelse filmi tähtsaima auhinna César kõige lootustandvama noore näitleja kategoorias. 1999 nimetati ta Césari kandidaadiks parima naisnäitleja kategoorias, kuid ta ei võitnud seda.

Ta elas 1998–2012 koos USA filminäitleja Johnny Deppiga. Neil on tütar Lily-Rose Melody Depp, kes sündis 27. mail 1999, ja poeg John Christopher Depp III, kes sündis 9. aprillil 2002. Kuulujutud paari lahutusest hakkasid avalikkuse ette jõudma jaanuaris 2012. Algul Depp eitas neid, kuid paar kuud hiljem teatas paar, et nad üritasid oma suhet parandada. Deppi esindaja teatas ametlikult paari lagunemisest 19. juunil.

Nende perel on majad Hollywood Hillsis ja Somerseti krahvkonnas Timsburys, talu Île-de-France'is, korterid Pariisis ja Manhattanil ning saar Bahamal.

Praegu on Vanessa Paradis suhtes Prantsuse laulja Benjamin Biolayga.

## Välislingid

* Koduleht
Rauno Tutk

**Rauno Tutk** (sündinud 10. aprillil 1988 Lohus) on Eesti jalgpallur, kes mängib poolkaitsjana Eesti Meistriliiga klubis FC Kuressaare.

Eesti Meistriliigas on ta mänginud veel Viljandi JK Tulevikus, JK Tammekas, Paide Linnameeskonnas ja Pärnu JK Vapruses.

Tema isa on jalgpallikohtunik Uno Tutk.

## Viited
Aleksei Jahhimovitš

**Aleksei Jahhimovitš** (sündinud 30. märtsil 1990) on Eesti jalgpallur (kaitsja).

2014. aasta mai alguses määras Eesti Jalgpalli Liit seoses kihlveopettustega Jahhimovitšile kuni 31. detsembrini 2014 kehtinud jalgpallis tegutsemise keelu.

## Klubikarjäär
### Statistika

## Saavutused
### Meeskondlikud
*  Meistriliiga
** Eesti meister; 2010, 2011, 2013
*  Eesti Karikas
** Eesti karikavõitja; 2011
*** Eesti Karika teine koht; 2010
*  Eesti SuperKarikas
** Eesti Superkarika võitja; **2011**, **2012**, **2013**
*** Eesti Superkarika teine koht; **2010**, **2014**

## Viited

## Välislingid
*Aleksei Jahhimovitš EJL-i kodulehel
Eutroofsus

**Eutroofsus** ehk **eutroofia** ehk **rohketoitelisus** on ökosüsteemi seisund, kus veekogus või soos on toitesoolade ehk toiteainete rohkus, mistõttu need ökosüsteemid on enamasti liigirikkad ja produktiivsed. Enamasti peetakse mõiste all silmas eutroofseid järvi.

Eutroofsusele vastandatakse sageli oligotroofsust.

## Vaata ka
*Eutroofne järv
Batübiondid

**Batübiondid** ehk **süvaveeorganismid** on veeorganismid, kes asustavad veekogude väga sügavaid osasid, kuhu päikesevalgus kunagi ei ulatu, enamasti sügavamal kui 700–1000 m.

Batübiontide seas moodustavad enamiku loomad ja heterotroofsed mikroorganismid (eriti bakterid). 

Organisme, kes eelistavad elada veekogude sügavamates osades, nimetatakse batüfiilideks.

## Vaata ka
*Abüssaal
*Abüssopelagiaal
*Abüssaalikalad
*Batüaal
*Batüfiil

## Viited
Solarise keskus

**Solaris** on Tallinna kesklinnas Estonia puiestee ja Rävala puiestee vahel asuv kultuuri- ja kaubanduskeskus, mis avati 9. oktoobril 2009. Hoone ehitati 2009. aastal peaaegu täielikult lammutatud Sakala keskuse asemele.

Hoones on Alexela kontserdimaja (kuni maini 2014 Nokia Kontserdimaja ja kuni aprillini 2018 Nordea Kontserdimaja), seitsme saaliga Apollo Solaris (kuni oktoobrini 2015 Solaris Kino) ja väärtfilmikeskus Kino Artis.

Solarise arhitekt on Raivo Puusepp. Keskuse aadress on Estonia puiestee 9.

Keskus kuulus Rootsi ettevõttelt Sveafastigheter Fersen, mis müüs selle 2025. aasta lõpus Piilmannide perekonnale kuuluvale ettevõttele P&E Real Estate. Sama perekonna valduses on näiteks Telliskivi TLN ärilinnak, Roosikrantsi 2 hoone ning Stockmanni ärihoone.

## Hinnangud
Arhitektuuriajaloolane Mart Kalm leidis, et sisekujundusele ei ole suudetud erilist lahendust leida ja kommenteeris, et: "Sisuliselt on ärile kest ümber tõmmatud".

Arhitekt Ike Volkov nimetas seda välist keskkonda ja linnaehituslikku situatsiooni pigem ignoreerivaks, detailivaeseks ja lamedaks. Ta kirjeldas seda kui "triikrauda keset kalliskivide poodi".

## Probleemid
Nädal pärast keskuse avamist kukkus üleni alla suure kinosaali ripplagi ning ajakirjanduses seostati seda sellega, et Solarise ehitustööde lõpufaas viidi läbi suure kiirustamisega. Lagede kandevõimet tugevdati, kuid 12. juuli öösel 2010 kukkus ühe kinosaali laest alla ka villplaat. Algset õnnetust arutati Harju maakohtus, kus kohus määras rahalise karistuse Merko alltöövõtjana lae ehitanud kipsifirmale. Küll leidis politsei uurimises osalenud riiklik ekspert tõsises puuduse Merko objektijuhti koostatud joonise aluseks olevatest arvutustest.

## Viited

## Välislingid

* Keskuse koduleht
* Karin Hallas-Murula: saime Tallinna kesklinna uue selvehalli Postimees, 10. oktoober 2009
* Ike Volkov. Mis on siis see Solaris? Sirp, 6. november 2009
*Solarise kino ootab ees suur muutus Postimees, 5. jaanuar 2015.
Oligotroofsus

**Oligotroofsus** ehk **vähetoitelisus** on ökosüsteemi seisund, kus veekogus või soos on toitesooli ehk toiteaineid väga vähe ja kus seetõttu on väga madal bioproduktsioon. Tüüpilised oligotroofsed ökosüsteemid on rabad ja oligotroofsed järved.

Mõnikord räägitakse ka **oligotroofsetest taimedest**, mis kasvavad toiteainetevaesel mullal.

Oligotroofsusele vastandatakse sageli eutroofsust.

## Vaata ka
*Oligotroofne järv
*Mesotroofsus
*Eutroofsus
*Düstroofsus
Marek Morozov

**Marek Morozov** (sündinud 1. aprillil 1973 Tallinnas) on Eesti kulturist ja treener. 

Ta on Eesti Kulturismi ja Fitnessi Liidu kutsekomisjoni liige, koolitaja. Kutsekvalifikatsiooni VI taseme kulturismi ja fitnessitreener. Tal on rahvusvaheline personaaltreeneri kui ka kohtuniku litsents. 

Marek Morozov on tulnud Eesti meistriks kulturismis aastatel 2002, 2003, 2004, 2005, 2007, 2008. Võistluskaal 90+ kg, võistlustevaheline kaal 110–115 kg, pikkus 176 cm.

Hobideks antiikmööbli restaureerimine, maalikunst.

## Välislingid
* Tutvustus lehel fitness.ee
* Pilte
Elo Selirand

**Elo Selirand** (sündinud 9. juulil 1975 Tallinnas) on eesti tele- ja filmirežissöör, stsenarist ja kirjanik. 

Ta lõpetas 1993. aastal Tallinna Gustav Adolfi Gümnaasiumi ja 1998. aastal Tallinna Pedagoogikaülikooli kultuuriteaduskonna telerežii erialal (esimene lend). Kursuse juhendaja oli Toomas Lõhmuste; samal kursusel õppisid näiteks Anu Välba, Piret Tanilov, Andres Arro jt. 

Enne tööleasumist Eesti Televisiooni Teleteatris oli ta helioperaator ja saatejuht Eesti Raadios. 

ETVs on tema tööde hulgas näiteks sellised saated nagu "Pühapäevitaja", "Tähelaev", "Värskelt õhus", "Kahvel" (TV3), "Jõulutunnel", "Saame kokku Tomi juures", "Nöbinina" "Lotte lood", "Lastetuba", "Terevisioon" "Vabadussõja lugu", "Vabaduse tee" ning paljud teatri-, kontserdi- ja ürituste ülekanded. 

Ta on kätt proovinud ka filmis režissööri esimese assistendina ("Georg", "Taarka" jm). 

Ta on filmi "Kutsar koputab kolm korda" režissöör ja stsenarist. Kirjutanud stsenaariume telesaadetele ja -sarjadele. Näiteks on ta Kanal 2-s näidatud 40-osalise seriaali "Saare sosinad" stsenarist ja režissöör. 

Avaldanud raamatud "Tormpuudlane" (2018), "Punane päevik" (2020) ja "Elu eesliinil. Koroonalahing Kuressaare haiglas" (2020), "Tormi märgid" (2021) ning pseudonüümi **Aliis Jõe** all romaanid "Viimane laev" (2017), "… kes pole kunagi söönud homaari" (2018), "Unustamatu ööbiku villa" (2020) ja "Kõik teed viivad Roomast" (2022).

## Tunnustus
* 2007 – Eesti Kultuurkapitali audiovisuaalse kunsti sihtkapitali aastapreemia (parim taustajõud)
* 2019 – A. H. Tammsaare nimeline kirjanduspreemia ("Tormpuudlane") 
* 2020 – Kaitseministeeriumi III klassi teenetemärk

## Isiklikku
Tema isa oli Enno Selirand, õde Helen Susan Selirand ja vend Allan Selirand.

## Viited

## Välislingid

* Maarius Suviste. "Elo Selirand – “Tähelaeva” hall kardinal". Maaleht, 25. august 2005
* "Imed "Daamide kokteiliga"". Naisteleht, 14. aprill 2006
* "Alasti kaamera taga". Delfi Lood / Anne & Stiil, 4. oktoober 2006
Andres Unga

**Andres Unga** (sündinud 29. aprillil 1966 Viljandis) on Eesti diplomaat. Aastast 2026 Eesti suursaadik Jaapanis. 

Andres Unga lõpetas 1984. aastal Viljandi 5. Keskkooli. Aastal 1991 lõpetas ta Tallinna Tehnikaülikooli tööstuselektroonika erialal ning Eesti Diplomaatide Kooli.

Aastal 1991 asus Andres Unga tööle Välisministeeriumi protokolliosakonda, kus töötas esialgu 1. sekretäri ning seejärel juhataja asetäitja ja peadirektorina. Edasine teenistuskäik:
* 1996–2000 Eesti suursaadik Stockholmis (Rootsi)
* 2000–2003 Välisministeeriumi personalijuht
* 2003–2007 Eesti suursaadik Ateenas (Kreeka) kaasakrediteeringutega Küprosel (2004–2007) ja Armeenias (2004–2007)
* 2007–2012 Eesti suursaadik Pekingis (Hiina RV) kaasakrediteeringutega Vietnamis (2008–2012), Tais (2009–2016) ja Lõuna-Koreas (2010–2012)
* 2012–2015 mitteresideeriv Eesti suursaadik Tais (2009–2016), Indoneesias (2013–2019), Uus-Meremaal (2013–2019), Austraalias (2013–2019), Singapuris (2014–2016), Malaisias (2013–2016) ja Filipiinidel (2014–2016)
* 2015–2019 Eesti suursaadik Canberras (Austraalia) kaasakrediteeringutega Indoneesias (2013–2019), Uus-Meremaal (2013–2019), ASEAN-i juures (2017–2019), Vanuatus, Fidžis, Tongas (2018–2019) ja Samoas (2019). 
*2019–2022 Eesti suursaadik Pekingis (Hiina RV) kaasakrediteeringuga Mongoolias (2019–2022). 
*2022–2023 Eesti Välisministeeriumi Lähis-Ida ja Aafrika büroo juht. 

19. jaanuaril 2026 nimetas president Alar Karis Andres Unga Eesti Vabariigi erakorraliseks ja täievoliliseks suursaadikuks Jaapanis, asukohaga Tokyos. 

Unga on reservohvitser ja Eesti Reservohvitseride Kogu liige, sai 1998. aastal lipniku auastme.

## Tunnustus
*2001 – Riigivapi V klassi teenetemärk

## Viited

## Välislingid
* Intervjuu, Postimees, 2. märts 1996
* Viljandi Paalalinna Gümnaasiumi vilistlased meenutavad kooliaega hea sõnaga, Sakala, 4. november 2005
Helen Schmidt

**Helen Schmidt** (sündinud 6. detsembril 1988) on eesti triatlonist. 

Ta tegeleb ka mägirattakrossi, suusatamise, ujumise, jooksu ja maanteesõiduga.

## Saavutused
* Mitmekordne Eesti juunioride meister mägirattakrossis ja triatlonis
* 2005 EM noorte teate 11. koht (Kreeka)
* 2005 Eesti meister N-eliit mägirattakrossis
* 2007 EM triatlonis juunioride 39. koht (Kopenhaagen)
* 2008 EMV jooksukrossis noorsoo 3. koht
* 2008 EM crosstriatlonis (U.23) 1. koht (Ameland)
* 2008 MM talitriatlonis (U.23) 3. koht (Freudenstadt)
* 2009 EM crosstriatlonis (U.23) 1. koht (Sardiinia)
* 2009 EM talitriatlonis (U.23) 1. koht (Látky Mláky)
* 2009 EMV olümpiadistantsil triatlonis (1,5 km + 40 km + 10 km) 1. koht
* 2009 EMV poolpikas triatlonis (1,9 km + 90 km + 21 km)
Tour Montparnasse

**Tour Montparnasse** (ametlikult **Tour Maine-Montparnasse**) on pilvelõhkuja Pariisis Prantsusmaal. See oli aastatel 1972–2011 Prantsusmaa kõrgeim pilvelõhkuja. Selle kõrgus on 210 meetrit, hoones on 59 korrust. Põrandapinda on 88 400 m². Eiffeli tornist (324 m) jääb see siiski märgatavalt maha.

Tour Montparnasse'i arhitektid on Eugène Beaudouin, Urbain Cassan ja Louis Hoym de Marien ning selle ehitas Campenon Bernard. Hoone ehitati aastatel 1969–1972. Valmimise ajal oli see Euroopa kõrgeim hoone katuse kõrguse poolest: kõrgematel ehitistel katus puudus.

Otse hoone all asub metroojaam Montparnasse-Bienvenue, kus saavad kokku 5 metrooliini. Hoone juures on ka lennujaama viiva Air France'i bussi peatus.

Hoone piirneb kirdes Montparnasse'i puiesteega, läänes Maine'i avenüüga ja kagus du Départi tänavaga. Hoone juurest algavad kirdesse viiv Rennes'i tee, kagusse viiv Edgar Quinet' puiestee ja kagusse viiv Vaugirardi puiestee.

Hoones on peamiselt bürooruumid. Osa bürooruume ei piirne välisseinaga ning neil puuduvad aknad (tänapäevastes pilvelõhkujates selliseid bürooruume ei ole). 56. korrusel asub restoran ja viimasel korrusel vaateplatvorm. Hoone tipus on ka suveniiripood.

Tour Montparnasse'i lift on Euroopa kiireim: see sõidab alt üles 38 sekundiga.

Hoone katuselt on võimalik näha 40 kilomeetri kaugusele, näiteks on võimalik näha Orly lennuväljalt õhku tõusvaid lennukeid.

Tour Montparnasse'i on tema lihtsa arhitektuuri, suurte mõõtmete ja monoliitse väljanägemise pärast korduvalt kritiseeritud, kuna see ei sobivat Pariisi linnamaastikku. Kaks aastat pärast selle valmimist keelati uute kõrghoonete ehitamine Pariisi kesklinna.

Vahel öeldakse poolnaljatades, et Tour Montparnasse'ilt avaneb Pariisi kõige kaunim vaade, sest see on ainus koht Pariisis, kust ei paista Tour Montparnasse. Kuid juba Guy de Maupassant väitis sedasama Eiffeli torni kohta, vastates küsimusele, miks ta iga päev tornis lõunat söömas käib.

2005. aastal selgus, et torn ehitati asbesti sisaldavast materjalist. Sissehingamise korral on asbest kartsinogeenne. Asbestirikka materjali kõrvaldamine suurest hoonest, kus on tuhandeid töötajaid, on keeruline. Siiski saadi asbest kõrvaldatud 2007. aasta juuliks.

1995. aastal ronis Prantsuse alpinist Alain Robert Tour Montparnasse'i otsa, kasutades ainult oma käsi ja jalgu ning mitte ühtki julgestusvahendit.

## Välislingid
* Tour Montparnasse'i koduleht
2009. aasta Austraalia grand prix

**2009. aasta Austraalia Grand Prix** oli 2009. aasta Vormel 1 hooaja esimene etapp, mis peeti Austraalias Melbourne'is Albert Parki ringrajal 29. märtsil 2009.

Sõideti 58 ringi, võistluse kogupikkus oli 307,574 km. Ilm oli kuiv ja päikeseline.

Kaksikvõidu nii kvalifikatsioonis kui ka võistlusel said oma esimesel etapil osalenud meeskonna Brawn GP sõitjad Jenson Button ja Rubens Barrichello. Viimati oli debüteerinud meeskond kaksikvõidu saanud 1954. aastal.

Jenson Button juhtis võistlust algusest lõpuni.

Kiireima ringi (1.27,706) sõitis Williamsi sõitja Nico Rosberg.

Sébastien Buemi sai oma esimesel võistlusel kaks punkti.

## Tulemused
### Kvalifikatsioon

 *Mõlemad Toyota sõitjad diskvalifitseeriti auto reeglitele mittevastava tagatiiva tõttu*

### Võistlus

*Sõidu neljandana lõpetanud Lewis Hamilton diskvalifitseeriti žüriile teadliku valeinfo andmise eest*
Giza kubernerkond

**Giza kubernerkond** on 1. järgu haldusüksus Egiptuses.

Kubernerkonna keskus on Giza. 

Giza kubernerkonnas asuvad ka Giza püramiidid.

## Viited
Letipea tuletorn

**Letipea tuletorn** on tuletorn Lääne-Viru maakonnas Viru-Nigula vallas Letipea neemel.

Tuletorni geograafilised koordinaadid on .

Valge neljatahulise betoontorni kõrgus jalamist on 15 meetrit ja tule kõrgus merepinnast on 19 meetrit.

Praegune tuletorn ehitati 1951. aastal.

## Välislingid

*
Hiiessaare tuletorn

**Hiiessaare tuletorn** on tuletorn Hiiumaal Hiiumaa vallas Hiiessaare külas Hiiessaare ninal.

Tuletorni geograafilised koordinaadid on .

Valge neljatahulise betoontorni kõrgus jalamist on 17 meetrit ja tule kõrgus merepinnast on 19 meetrit.

Tuletorn moodustab sihi Paluküla kirikuga. Hiiessaare tuletorn on sihi alumine märk. Märkide vahekaugus on 2580 meetrit ja sihi asimuut on 229.6°. 

Paluküla kirikuga sihi moodustanud puidust päevamärk ehitati Hiiessaare ninale 1876. aastal. 1910. aastal püstitati kivist märk, mis hävis Teises maailmasõjas. Praegune tuletorn on ehitatud 1953. aastal. Aastatel 1994–2001 tuletorni tuli ei põlenud ja torn oli kasutusel päevamärgina.

## Viited

## Välislingid
*
Sääretüki tuletorn

**Sääretüki tuletorn** (ka *Sääretuka tuletorn*) on tuletorn Saaremaal Sandla poolsaare lõunatipus Sääretükil. Asub Saaremaa valla territooriumil Rannakülas.

Tuletorni geograafilised koordinaadid on .

Valge neljatahulise betoontorni kõrgus jalamist on 15 meetrit ja tule kõrgus merepinnast on 19 meetrit.

Tuletorn ehitati 1954. aastal.

## Välislingid

*
George Creel

**George Edward Creel** (1. detsember 1876 – 2. oktoober 1953) oli USA ajakirjanik, poliitik, president Woodrow Wilson põhiline kaastööline propaganda alal. USA avaliku informatsiooni komitee (*United States Committee on Public Information*) juht Esimese maailmasõja ajal.

Propagandatöö põhijõuna oli palgatud ja ette valmistatud 75 000 kõnemeest, nende tööstiil vastas nimetusele  "nelja minuti mees". 

Nn Creeli komiteel oli suuri teeneid avaliku arvamuse mõjutamisel Esimeses maailmasõjas osalemiseks ja hiljem  president Wilsoni 14-punktise rahuplaani vastuvõtmiseks.
Vesilennuk

**Vesilennuk** on lennukitüüp, mis on kohandatud veepinnalt startimiseks ja sellele maandumiseks. Sellise lennuki teliku rattad on asendatud (ka lisatud) suusalaadsete ujukitega (pontoonidega) või ujukiga, mis tagavad lennuki ujuvuse ja liikuvuse veepinnal.

Vesilennukite seas on paatlennukeid, mille kere on tavaliselt paadikujuline ja liigub vees, ning pontoonlennukeid, mille kere ei lasku vette ja millel on üks või kaks ujukit. Peale selle eristatakse amfiiblennukeid, millega saab maanduda nii vette kui ka maapinnale ja millel on maapinnale maandumiseks ratastelik.

28. märtsil 1910 tegi Henri Fabre Prantsusmaal Marseilles vesilennukiga esimesed lennud. Tema lennuk on säilinud ja seda hoitakse Marseille lennuväljal.

Vesilennukeid kasutatakse tänapäevani. Kuna need ei ole kuigi suured, ei saa nendega vedada korraga palju inimesi ega lasti. Seetõttu kasutatakse vesilennukeid hõreda asustusega aladel, kus suuri lennukeid pole otstarbekas kasutada. Samas peab nende maandumiseks ja õhkutõusuks leiduma maastikul sobivaid suuri veekogusid. Niisugused tingimused valitsevad suuremas osas Kanadast, samuti Alaskal.

## Vaata ka
* Vesilennukite angaar – betoonkoorikehitis Tallinnas Lennusadamas, 21. sajandi alguses on selle haldaja Eesti Meremuuseum.

## Viited
Kurjuse telg

**Kurjuse telg** (inglise keeles *Axis of evil*) on Ameerika Ühendriikide presidendi George W. Bushi poolt 29. jaanuaril 2002 kasutusele võetud koondmõiste, millega kirjeldatakse selliste riikide valitsusi, kes mahitavad terrorismi ning üritavad saada massihävitusrelvi. 

2002. aastal moodustasid kurjuse telje Iraan, Iraak ja Põhja-Korea.
Põlvekeder

**Põlvekeder** (ladina keeles *patella*) kuulub tugi- ja liikumiselundkonda.   
                
Põlvekeder on inimese suurim seesamluu, mis on sulundunud reie nelipealihase kõõlusesse ja selle funktsiooniks on osalemine põlveliigese moodustamises.

## Vaata ka
*Põlvekedra paigaltnihkumine koertel
Thaïs

**"Thaïs"** [ta'iis] on Jules Massenet' kolmevaatuseline ooper Louis Gallet' libretoga, mis põhineb Anatole France'i samanimelisel jutustusel. Ooper esietendus Pariisis Opéra Garnier' teatris 16. märtsil 1894. Nimirolli laulis ameerika sopran Sybil Sanderson.

Massenet kirjutas selle spetsiaalselt Sandersonile. Nimiosa on saanud kuulsaks nii oma kauniduse kui ka keerulisuse tõttu, sest nõuab esitajalt vokaalset andekust ja suurepärast näitlemisoskust. Sel põhjusel tuuakse ooperit ka nii harva lavale. 

Eestis on "Thaïsi" lavastatud vaid üks kord: 2009. aastal Pärnu rahvusvahelisel ooperimuusika festivalil PromFest, kus nimiosa laulis Veronika Džiojeva. 

## Sisu
Munk Athanaël otsustab ristiusu juurde tuues päästa kauni kurtisaani Thaïsi. Kui naine lõpuks jumala poole pöördub, avastab munk, et ta oli tahtnud naist päästa seepärast, et oli temasse armunud.

## Välislingid
*"Thaïsi" Pärnu lavastuse koduleht
*PromFesti koduleht
Donald Day

**Donald Satterlee Day** (15. mai 1895 Brooklyn, New York – 1. oktoober 1966 Helsingi) oli USA ajakirjanik. 

Aastatel 1921–1940 oli ta USA ajalehe Chicago Tribune korrespondent Balti riikides.Ta viibis Tallinnas 1. detsembril 1924, kui toimus kommunistide riigipöördekatse.

Aastail 1944–1945 töötas Saksamaa raadios saatejuhina, propageerides natsionaalsotsialistlikku ideoloogiat.

## Viited

## Teoseid
* Onward Christian Soldiers: 1920–1942 Propaganda, Censorship and One Mans Struggle to Herald the Truth. Noontide Press. Newport Beach CA, 1985
* Onward Christian Soldiers: An American Journalist's Dissident Look at World War II. Noontide Press. Newport Beach CA, 2002 (memuaaride raamat; esimene väljaanne ilmus 1944. aastal). ISBN 0939482622

## Kirjandus Donald Day kohta
* John Carver Edwards, "Berlin Calling: American Broadcasters In Service To The Third Reich". Praeger, 1991 (peatükk "Donald Day, a late recruit to the German propaganda network")
Lehuraba peakraav

**Lehuraba peakraav** (ka *Anne peakraav*) on kraav Pärnumaal Põhja-Pärnumaa vallas Lehu ja Metsavere külas.

Peakraavi pikkus on 5,5 km ning see suubub Lehu külas vasakult Enge jõkke (29,3 km suudmest). Peakraavi valgla on 16,7 km². Paremalt suubub peakraavi Anne kraav (1,4 km suudmest). Kraavi lähe on Metsavere ja Metsaküla piiril. Kraavist lõunasse jääb Lehu raba. Kraavi lõunakaldal kulgeb turbatootmist teenindav kitsarööpmeline raudtee. Alamjooksul ületab kraavi Mõisaküla–Metsavere tee.

Peakraav on mitteavalik veekogu, mille piiranguvöönd on 50 m. Peakraavi vett kasutab majanduslikult (vee erikasutusloaga) AS Tootsi Turvas.

Lehuraba peakraavi keskkonnaregistri kood on VEE1114300.

## Välislingid

*
Annamõisa kraav

** Annamõisa kraav** (ka *Anne kraav*) on kraav Pärnumaal Põhja-Pärnumaa vallas Kergu ja Metsavere külas.

Kraavi pikkus on 6 km ning see suubub paremalt Lehuraba peakraavi (1,4 km suudmest). Kraavi valgla on 8,6 km². 

Kraavi lähe on Kergu külas. Kraavi suue on Metsavere külas. Alamjooksul ületab kraavi Pärnu-Jaagupi – Kergu tee, lähistel on ka Metsavere kaasiku rändrahn.

Kraav on mitteavalik veekogu, mille piiranguvöönd on 50 m.

Annamõisa kraavi keskkonnaregistri kood on VEE1114400.

## Välislingid

*
Biotiik

**Biotiik** ehk **veepuhastustiik** (vananenud kirjanduses ka *bioloogiline tiik*) on reovee bioloogiliseks puhastamiseks mõeldud madal looduslik või tehislik veekogu (tiik). Harilikult on need tiigid umbes 1 m sügavused ja neis valitsevad aeroobsed tingimused. 

Soojas kliima kasutatakse neid veepuhastuses põhipuhastitena, külmemas kliimas (sh Eestis), kus looduslikud lagunemisprotsessid on aeglasemad, järelpuhastitena.

## Allikas
**[[Ökoloogialeksikon]]*. (1992)./ koost. Masing, V. Eesti Entsüklopeediakirjastus : Tallinn, lk 32.
Läänemere Bioloogid

**Läänemere Bioloogid** (inglise keeles *The Baltic Marine Biologists*, lühend **BMB**; nimetatud ka *Läänemere Bioloogide Assotsiatsioon*) on valitsusväline teadusorganisatsioon, mis peamiselt uurib Läänemere ökosüsteeme ja nende muutusi inimmõju survel. 

Ühendusse kuulub üheksa Läänemere rannikul asuvat riiki, sealhulgas Eesti. 

Organisatsioon on asutatud 1968. aastal Saksamaal Rostockis.

## Vaata ka
*HELCOM

## Välislingid
* Organisatsiooni koduleht
* Organisatsiooni tutvustus (PDF-failina)
Anelema kraav

**Anelema kraav** on kraav Pärnumaal Põhja-Pärnumaa vallas.

Kraavi pikkus on 3,9 km ning see suubub vasakult Enge jõkke (24 km suudmest). Kraavi valgla on 5,1 km². 

Kraavi lähe Anelema külas ja suue Enge külas. Keskjooksul jääb kraavist läände ja edelasse Enge soo.

Kraav on mitteavalik veekogu, mille piiranguvöönd on 50 m.

Anelema kraavi keskkonnaregistri kood on VEE1114500.

## Välislingid

*
Ellujäämus

**Ellujäämus** ehk **elumus** on populatsioonidünaamikas mingi perioodi jooksul või välise mõju tagajärjel ellu jäänud (taksoni) isendite  suhteline hulk. Mõistet kasutatakse sageli populatsiooni ellujäämusest rääkides, kusjuures harilikult on seda siis vaadeldud sugude ja vanuseklasside kaupa eraldi. Pärast mingit perioodi (tavaliselt ebasoodne aastaaeg) väljendatakse populatsiooni ellujäämust protsentides.

Selgrootute ja alamate selgroogsete ellujäämuskõver on enamasti hüperboolne, sest varases elujärgus on nende suremus väga suur, vanuse kasvades see märgatavalt aeglustub. Mõnel liigil võib kõver olla ka lineaarne, näiteks hüdral. Imetajate ellujäämuskõver on seevastu hoopis väiksema langusega, sest järglasi on vähem ja nende eest hoolitsetakse rohkem. 

## Vaata ka
*suremus

## Allikas
**[[Ökoloogialeksikon]]*. (1992)./ koost. Masing, V. Eesti Entsüklopeediakirjastus : Tallinn, lk 43.
Valentinus (paavst)

**Valentinus** oli paavst lühikest aega 827. aastal. Ta oli 100. paavst.

Valentinus oli pärit Roomast Via Lata piirkonnast. Ta oli kõrgklassist pärit Leontiuse (Leonzio) poeg.

Valentinus ordineeriti paavst Paschalis I poolt 820 diakoniks. Temast sai ülemdiakon (kardinaldiakon).

Valentinus valiti paavstiks augustis 827 Lateraani basiilikas, kust vaimulike protsessioon siirdus Santa Maria Maggiore kirikusse, kus ta palvetas. Seejärel läksid vaimulikud tagasi Lateraani basiilikasse. "Liber Pontificalise" järgi oli Valentinus vaga ja vooruslik.

Valentinus suri septembris 827 terviseprobleemide tagajärjel (*corpus oppressus molestia*), "Catholic Encyclopedia" andmetel oktoobris. Ta maeti Rooma Peetri kirikusse. "Liber Pontificalise" järgi jõudis ta paavst olla 40 päeva, Einhardi väitel aga vähem kui kuu. See oli lühim paavsti ametiaeg alates Sisinniusest. 

## Kirjandus
*J. N. D. Kelly. *The Oxford Dictionary of Popes*. 1996.
**[[Liber Pontificalis]]*.

## Välislingid
*Artikkel Valentinusest. *(inglise keeles)*
*Artikkel Valentinusest. *(inglise keeles)*
Pyrrhose võit

**Pyrrhose võit** on väljend, mis pärineb Molosside kuningalt Pyrrhoselt, kes ütles 279. aastal eKr peetud võiduka, aga kaotusrohke Ausculumi lahingu järel: "Veel üks selline võit ja ma olen kadunud."

Pyrrhose võidu all mõistetakse mingis olukorras edu saavutamist ränga hinnaga.
695

**695. aasta**

**[[Sajandid]]**: 6. sajand - **[[7. sajand]]** - 8. sajand

**[[Kümnendid]]**: 640. aastad 650. aastad 660. aastad 670. aastad 680. aastad - **[[690. aastad]]** - 700. aastad 710. aastad 720. aastad 730. aastad 740. aastad

**Aastad**: 690 691 692 693 694 - 695 - 696 697 698 699 700 

## Sündmused
*Bütsantsi keisriks sai Leontios, kes mässu käigus tõukas troonilt Justinianus II

## Sündinud
*...

## Surnud
*...
Juminda tuletorn

**Juminda tuletorn** on tuletorn Harju maakonnas Kuusalu vallas Juminda poolsaare põhjatipul.

Tuletorni geograafilised koordinaadid on .

Alt valge, keskelt musta ja ülevalt punase raudbetoontorni kõrgus jalamist on 32 meetrit ja tule kõrgus merepinnast on 40 meetrit.

Tuletorn ehitati 1937. aastal ja tänase kõrguse ja kuju sai 2006. aastal.


Pilt:Juminda tuletorn 2007.jpg|2007
Pilt:Juminda tuletorn 2005.jpg|Enne kõrgenduse lisamist (2005)


## Välislingid
*
Norrby alumine tuletorn

**Norrby sihi alumine tuletorn** on tuletorn Lääne maakonnas Vormsi vallas Norrby külas.

Tuletorni geograafilised koordinaadid on .

Valge raudbetoontorni kõrgus jalamist on 22 meetrit ja tule kõrgus merepinnast on 22 meetrit.

Tuletorn moodustab sihi Norrby ülemise tuletorniga. Märkide vahekaugus on 952 meetrit ja sihi asimuut on 192,4°.

Tuletorn ehitati 1935. aastal.

## Välislingid
*
Vergi sadam

**Vergi sadam** on sadam Vergi poolsaarel Vergi külas Haljala vallas Lääne-Viru maakonnas.

Sadam valmis 1936. aastal. 


Vergi sadam 2009.jpg|Vergi sadam 2009. aastal
Vergi sadamahoone.jpg|Vergi sadamahoone
Vergi sadam, juuni 2023.jpg|Sadam 2023. aastal


## Vaata ka
*Vergi tulepaak
*Vergi ülemine päevamärk
*Vergi alumine päevamärk

## Välislingid

* Vergi 360° aeropanoraam / aerofoto
*Rein Sikk, "Vergi saab vallamajaga sadama", Ärileht, 7. oktoober 1996.
Kübassaare tuletorn

**Kübassaare tuletorn** on tuletorn Saaremaa vallas Kübassaare poolsaarel.

## Arhitektuur
Laternaruumi ja rõduga ülalt must alt valge raudbetoontorn. Torni kõrgus on 18 m.

## Ajalugu
1915. aastal püstitati esimene puidust tulepaak. 1923. aastal süttis torn pikselöögist põlema.

1924. aastal ehitati uus laternaruumi ja rõduga raudbetoontorn, mis on tänapäevani kasutuses.

## Välislingid

*
Bitjug

**Bitjug** (vene *Битюг*) on jõgi Venemaal. Saab alguse Tambovi oblastist, voolab Oka-Doni tasandikul ja suubub vasakult Doni jõkke.

Pikkus 379 km, valgala 8840 km². 

Suuremad lisajõed on Tšigla ja Ertil.

Jõe ääres asuvad Bobrov ja Anna.
Baski kirjandus

**Baski kirjandus** on baski keeles kirjutatud ilukirjandus. Laiemas tähenduses hõlmab **baski kirjandus** ka baskide kirjutatud hispaania- või prantsuskeelse loomingu. 

Vanimad säilinud baski kirjanduse näited on pärit 16. sajandist. 

Vanim proosatekst on 1537. aastal Juan de Zumárraga kirjutatud kiri. 1545. aastal trükiti esimene baskikeelne raamat: Bernard Etxepare, Alam-Navarra preestri luulekogu "Linguæ Vasconum Primitiæ".

Hispaania keeles kirjutavatest baski kirjanikest on tuntumad Blas de Otero ja Gabriel Celaya.

## Baski kirjanikke
*Fernando Aramburu
*Gabriel Aresti 
*Bernardo Atxaga
*Joxe Azurmendi
*Unai Elorriaga
*Nikolas Ormaetxea
*Joseba Sarrionandia
*Patxi Xabier Lezama Perier
*Txillardegi

## Kirjandust
* Joxe Azurmendi "Die Bedeutung der Sprache in Renaissance und Reformation und die Entstehung der baskischen Literatur im religiösen und politischen Konfliktgebiet zwischen Spanien und Frankreich" In: Wolfgang W. Moelleken, Peter J. Weber (Hrsg.): *Neue Forschungsarbeiten zur Kontaktlinguistik*, Dümmler, Bonn 1997. ISBN 978-3-537-86419-2
*Patxi Xabier Lezama Perier, "Euskal Mitologia", Baski keele kuninglik Akadeemia, nr. 1 - 2018
*Ibon Sarasola, "Sissejuhatuseks baski kirjandusse", Akadeemia, nr. 2 - 2000
Nera jõgi (Doonau)

**Nera** (serbia keeles *Нера*, ungari keeles *Néra*) on jõgi Rumeenias ja Serbias, Doonau vasakpoolne lisajõgi.

Jõgi algab Semenici mägedest Banaadist ning voolab valdavalt edela suunas. 

Nera on 27 km ulatuses Rumeenia ja Serbia piirijõgi. Jõe kogupikkus on 124 km ja valgala 1240 km².

## Välislingid
Tähesõjad

*"Star Wars", George Lucase loodud kuuest filmist koosnev ulmeline filmisaaga
*Strateegilise kaitse algatus, USA endine sõjaline relvastumisprogramm, mida kutsutakse oma ulmelisuse pärast ka "Tähesõdade programm".
Friisi saared

**Friisi saared** on saarestik Põhjameres Hollandi ja Saksamaa põhjarannikul ning Taani läänerannikul.

Saari eraldab mandrist Waddenzee. Nad on madalad ja kaetud luidetega.

Saared jagunevad Põhja-Friisi, Ida-Friisi ja Lääne-Friisi saarteks.

Saarte kogupindala on 1047,5 km² ja neil elab kokku umbes 81 300 inimest. Suuremad saared on Texel, Rømø ja Sylt. Hollandi Friisi saarte pindala on 405,2 km² ja seal elab 23 872 inimest. Saksa Friisi saarte pindala on 448,52 km² ja seal elab 53 296 inimest.

Peamine majandusharu on turism.

Viimase jääaja jooksul, mis lõppes umbes 12 000 aastat tagasi, oli kogu Põhjameri ja ümberkaudsed mandrijääga kaetud. Merevee tase oli sel ajal Põhjamere kandis 60 meetri võrra madalam kui tänapäeval ja suurem osa Põhjamerest oli kuiv maa. Pärast jääkatte sulamist tõusis meretase ja enamik Põhjamerest muutus mereks. Meri jõudis praeguse rannajooneni umbes 7000 aastat tagasi. Tõus kandis suured liivakogused rannikule ja see tekitas düünid. Katkematu düünide rida ulatus Belgiast Taanini.

Seejärel jätkus meretaseme langus Läänemerel ja kerge meretaseme tõus Põhjamerel. Meri ei tunginud peale natukesehaaval, vaid nii-öelda suurte hüpetega. Kui meri mõnelt poolt läbi düünide murdis, ujutati üle suur maa-ala düünide taga. Endised düüniosad muutusid saarteks. Lõuna pool toimus see varem ja liikus pikkamööda põhja poole. Taanis murdis meri kaldakindlustustest läbi 15. sajandil, uhtus suure osa maismaast merre ja võttis enda alla suure osa seni kuivana püsinud maast. Sageli tõid need mere vallutused endaga kaasa inimohvreid, vahel tuhandete kaupa.

Friisi saared Saksamaal ja Hollandis liiguvad aeglaselt itta: saare lääneosast uhub meri maad ära ja idaossa kannab seda järjest juurde. Sajandite jooksul on paljud majad ja isegi terveid külasid merre kadunud.
Valentinus

**Valentinus** on ladina mehenimi, mida on kandnud mitmed tuntud ajaloolised isikud:
*Valentinus (umbes 100–160) oli varakristlik gnostiline teoloog;
*Valentinus (surnud 269) oli Roomas elanud kristlik märter;
*Valentinus oli Põhja-Aafrikas tegutsenud kristlik märter;
*Valentinus oli Interamna piiskop, kes kuulutati hiljem pühakuks;
*Valentinus oli 4. sajandil Britannias toimunud Rooma-vastase mässu juht;
*Valentinus (surnud 827) oli paavst aastal 827.

## Vaata ka
*Valentin
*Valentine
*Valentinianus
Uduvere peakraav

**Uduvere peakraav** (ka *Rahkvere kraav*) on kraav Pärnumaal Põhja-Pärnumaa vallas Enge külas.

Peakraavi pikkus on 3,2 km ning see suubub vasakult Enge jõkke. Peakraavi valgla pindala on 2,7 km². Kraavi lähe on Enge küla keskuse ja Oese raba vahel. Lähtest umbes 800 m kagus kulgeb Libatse–Enge tee.

Peakraav on mitteavalik veekogu, mille piiranguvöönd on 50 m.

Uduvere peakraavi keskkonnaregistri kood on VEE1114600.

## Välislingid

*
Christian Rein

**Carl Christian Friedrich Rein** (30. mai 1796 Molsdorf, Saksi-Meiningeni hertsogkond – 19. september 1862 Tallinn) oli saksa päritolu Eestimaa kirikutegelane.

Carl Christian Friedrich Rein sündis Molsdorfi pastori Christian Ernst Reini ja Friederike Reinhardi pojana. 1809–1815 õppis ta Gotha gümnaasiumis ning 1815–1819 Jena Ülikoolis teoloogiat ja filoloogiat. Kooli lõpetamise järel töötas ta Leedus koduõpetajana.

1821–1834 oli ta Tallinna Kubermangugümnaasiumis usuõpetuse ülemõpetaja. Seal õpetas ta ka heebrea ja kreeka keelt. 1832–1834 oli ta Tallinna Niguliste kiriku koguduse diakon.

1834. aastast oli ta Eestimaa Provintsiaalkonsistooriumi asepresident. 1834–1862 oli ta Eestimaa kindralsuperintendent ja Tallinna Toompea Saksa koguduse ülempastor. 1836. aastast oli ta Eestimaa pastorite sinodi juhataja. Lisaks oli ta Tallinna toomorbudekodu juhataja.

Carl Christian Friedrich Rein oli ka Eestimaa Kirjanduse Ühingu asutajaliige ning Eestimaa piibliseltsi komitee liige.

Tema abikaasaks oli Natalie Elisabeth Kirschbaum.

## Viited

## Välislingid
*Portree: Dr. theol. Carl Christian Friedrich Rein (surnud 1862. a), Eestimaa kindralsuperintendent alates 1832. aastast., Soolapaberifotod Eesti Ajaloomuuseumi fotokogus